CELEX: 31983R2510
Language: el
Date: 1983-09-07 00:00:00
Title: Κανονισμός (ΕΟΚ) αριθ. 2510/83 της Επιτροπής της 7ης Σεπτεμβρίου 1983 περί παρεκκλίσεως από ορισμένες διατάξεις, οσον αφορά το βαθμό πτητικής οξύτητας που περιέχουν ορισμένοι οίνοι

Avis juridique important

|

31983R2510

Κανονισμός (ΕΟΚ) αριθ. 2510/83 της Επιτροπής της 7ης Σεπτεμβρίου 1983 περί παρεκκλίσεως από ορισμένες διατάξεις, οσον αφορά το βαθμό πτητικής οξύτητας που περιέχουν ορισμένοι οίνοι  

Επίσημη Εφημερίδα αριθ. L 248 της 08/09/1983 σ. 0016 - 0016 Ισπανική ειδική έκδοση: Κεφάλαιο 03 τόμος 28 σ. 0203  Πορτογαλική ειδική έκδοση : Κεφάλαιο 03 τόμος 28 σ. 0203 

***** ΚΑΝΟΝΙΣΜΟΣ (ΕΟΚ) αριθ. 2510/83 ΤΗΣ ΕΠΙΤΡΟΠΗΣ  της 7ης Σεπτεμβρίου 1983  περί παρεκκλίσεως από ορισμένες διατάξεις, οσον αφορά το βαθμό πτητικής οξύτητας που περιέχουν ορισμένοι οίνοι  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 45 παράγραφος 4,  Εκτιμώντας:  ότι το άρθρο 45 του κανονισμού (ΕΟΚ) αριθ. 337/79 καθορίζει το μέγιστο όριο περιεκτικότητας σε πτητική οξύτητα των οίνων· ότι προβλέπονται παρεκκλίσεις για ορισμένα v.q.p.r.d. και ορισμένους επιτραπέζιους οίνους που ορίζονται κατ' εφαρμογή του άρθρου 54 παράγραφος 2 του εν λόγω κανονισμού· ότι ορισμένοι οίνοι της Σαρδηνίας που ανήκουν στις κατηγορίες αυτές παρουσιάζουν κανονικά, λόγω των ιδιαιτέρων μεθόδων επεξεργασίας τους καθώς και του υψηλού βαθμού οινοπνεύματος που περιέχουν, περιεκτικότητα σε πτητική οξύτητα ανώτερη από αυτήν που προβλέπει το άρθρο 45 του κανονισμού (ΕΟΚ) αριθ. 337/79· ότι, για να μπορέσει να συνεχισθεί η επεξεργασία των προαναφερθέντων οίνων σύμφωνα με τις παραδοσιακές μεθόδους χάρη στις οποίες αποκτούν τις ιδιότητες που τους χαρακτηρίζουν, είναι σκόπιμο να προβλεφθεί παρέκκλιση από το άρθρο 45 παράγραφος 1 του κανονισμού (ΕΟΚ) αριθ. 337/79·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 45 παράγραφος 1 του κανονισμού (ΕΟΚ) αριθ. 337/79, η περιεκτικότητα σε πτητική οξύτητα του v.q.p.r.d. «Vernaccia di Oristano», καθώς και των επιτραπέζιων οίνων που προέρχονται από την ποικιλία «Vernaccia di Oristano B» , η συγκομιδή της οποίας πραγματοποιείται στην Σαρδηνία και τα οποία ορίζονται, κατ' εφαρμογή του άρθρου 54 παράγραφος 2 του κανονισμού (ΕΟΚ) αριθ. 337/79, σαν «Vernaccia di Sardegna», μπορεί να είναι ανώτερη από 18 αν όχι ανώτερη από 23 χιλιοστοϊσοδύναμα ανά λίτρο.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξελλες, 7 Σεπτεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 3. 5. 1979, σ. 1.  (2) ΕΕ αριθ. L 163 της 22. 6. 1983, σ. 48.